የአማራ ክልል ግብርና ቢሮ ከ3 ሚሊዮን ኩንታል በላይ የአፈር ማዳበሪያ ወደ ክልሉ ማስገባቱን አስታወቀ፡፡
ባሕር ዳር፡ ሚያዝያ 13/2012 ዓ.ም (አብመድ) ከባለፈው ዓመት የተዛወረውን ጨምሮ 3 ነጥብ 8 ሚሊዮን ኩንታል ማዳበሪያ ለማሠራጨት መዘጋጀቱን የአማራ ክልል ግብርና ቢሮ አስታውቋል፡፡የአፈር ማዳበሪያ አቅርቦት በየዓመቱ ስለሚዘገይ በግብርና ሥራቸው ላይ አሉታዊ ተፅዕኖ እያሳደረባቸው እንደሆነ አርሶ አደሮች መግለጻቸውን አብመድ ከዚህ በፊት መዘገቡ ይታወቃል፡፡ ከዚህ በፊት በዋግ ኽምራ ብሔረሰብ አስተዳደር ዝቋላ ወረዳ አብመድ ያነጋገራቸው አርሶ አደሮች እንደገለጹት ምንም እንኳ ቀድሞ ገንዘብ እየተሰበሰበ ገቢ ቢደረግም የአፈር መዳበሪያው በሚፈልጉት የዘር ወቅት ስለማይቀርብ በየዓመቱ ቅሬታ ያቀርቡ ነበር፡፡ ግብዓቱ ከተዘራ በኋላ በመምጣቱ ለምለ2012/13 የምርት ዘመን 6 ነጥብ 1 ሚሊዮን ኩንታል የአፈር ማዳበሪያ ግዥ መፈጸሙን በቢሮው የግብርና ግብዓቶች የገጠር ፋይናንስ አቅርቦት ዳይሬክተር አበበ መኮንን ገልጸዋል፡፡ ይህም ከባለፈው የምርት ዘመን 15 በመቶ ብልጫ እንዳለው ዳይሬክተሩ ገልጸዋል፡፡ ከጥር 12/2012 ዓ.ም ጀምሮ ወደ ክልሉ የማስገባት ሥራ እየተከናወነም ይገኛል፡፡ እስካሁንም ግዥ ከተፈጸመው ግማሹን ወደ ክልሉ ማስገባት ተችሏል፡፡ 900 ሺህ ኩንታል ደግሞ ወደብ ላይ እንደሚገኝ ተገልጿል፡፡ ቀሪውን የአፈር ማዳበሪያ ደግሞ ከሰኔ 15/20012 ዓ.ም በፊት ወደ ክልሉ ለማስገባት እየተሠራ እንደሚገን አቶ አበበ ገልጸዋል፡፡ ግብዓቱን በተቀመጠው ጊዜ ወደ ክልሉ አስገብቶ ለአርሶ አደሩ ለማሠራጨት ከዚህ በፊት ወደ ክልሉ በቀን በአማካይ ይገባ የነበረውን 35 ሺህ ኩንታል የአፈር ማዳበሪያ መጠን ለመጨመር እየተሠራ ነው፡፡